Hollësi të reja mbi operacionin në të cilin u vra Al-Baghdadi
Zyrtarët e lartë të Pentagonit thanë se Al-Bagdadi nuk ishte i vetmi që u eliminua në operacionin e forcave amerikane në Sirinë veriore.
Zyrtarët amerikanë po publikojnë hollësi të tjera nga operacioni i rrezikshëm ushtarak i së shtunës që eliminoi udhëheqësin e organizatës Shteti Islamik Abu Bakr al-Bagdadi. Dikur njeri i fuqishëm, i vetëshpallur kalif, Al-Baghdadi u gjet i fshehur në një tunel. Duke parë se nuk kishte rrugëdalje, ai hodhi në erë veten dhe tre fëmijët e tij. Korrespondentja e Zërit të Amerikës Carla Babb, na jep më shumë informacion për materialet që komandot amerikane gjetën pas operacionit. Kjo është gjithçka që ka mbetur nga vendi ku rrinte i fshehur udhëheqësi i Shtetit Islamik. Gjithçka është shndërruar në rrënojë nga fuqia e goditjes ajrore amerikane. Forcat amerikane i morën mbetjet trupore të Al-Bagdadit nga një tunel diku nën këtë rrënojë, duke konfirmuar identitetin e tij me anë të ADN-së, para se ta varrosnin në det. Zyrtarët e lartë të Pentagonit thanë se Al-Bagdadi nuk ishte i vetmi që u eliminua. tha gjeneral Mark Milley. Zyrtarët shpresojnë se të dy këta persona si dhe një thesar të dhënash të mbledhura nga kompleksi, do të ndihmojnë forcat amerikane dhe Forcat Demokratike Siriane me të cilat ato po bashkëpunojnë. Ndërkohë, Presidenti Trump e ka kthyer vemendjen e tij në një tjetër pasuri: fushat e naftës në veri-lindje të Sirisë. Sigurimi i fushave të naftës tani është pjesë e misionit të Amerikës. Sekretari i mbrojtjes Mark Esper thotë se trupat amerikane do t’i mbrojnë ato nga forcat ruse dhe siriane, nëse është e nevojshme. tha Sekretari i Mbrojtjes, Mark Esper. Një kolonë trupash amerikane u largua nga Siria pak ditë më parë në mes të brohoritjeve dhe thirrjeve provokuese, por një zyrtar amerikan i mbrojtjes i tha Zërit të Amerikës se një autokolonë tjetër e forcave amerikane u fut përsëri në Siri të dielën për furnizimin e trupave dhe për të përgatitur tërheqjen që synon të arrijë Presidenti Trump. tha Sekretari i Mbrojtjes, Mark Esper. Por në kushtet kur në Siri hyjnë e dalin trupa, është e paqartë se sa kohë do të zgjasë tërheqja amerikane.